# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Primaria comunei Zvoristea**, cu sediul în Str. fara, Nr. 0, Zvoriştea, Judetul Suceava, ...., înregistrată la APM Suceava cu nr. 12037/14.12.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 28.07.2017, că proiectul **“Extindere sistem de canalizare ape uzate si extindere alimentare cu apa in comuna Zvoriștea, judetul Suceava”** propus a fi amplasat în satele Zvoriștea, Dealu, comuna Zvoriștea, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului**

a) proiectul se încadrează în prevederile Hotărârii Guvernului nr. 445/2009, anexa nr. 2, pct.10, lit.b, pct.13, lit.a;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

c) mărimea proiectului: se propune realizarea urmatoarei investitii:

***Situatia existenta:***

**Alimentare cu apa** care consta in:

**Instalatii de captare**

Sursa Zvoristea, consta dintr-un front de captare constituit din 4 puturi forate avand diametrul 300mm, PVC 225mm si adancimea H = 15,00m pentru puturile P1,P2,P3 si H = 13m pentru P4, la echidistanta dintre puturi d = 80,0 m, cu un debit de exploatare de 1.65l/s. Fiecare put este echipat cu o pompa submersibila model Grundfos cu Q=1,7l/s, H= 2 m CA, P=1,5kw.

Conducta de refulare este din PEHD Pn 6, ɸ 63 si 80mm in lungime de 240m, spre statia de tratare.

Cabina puturilor s-a realizat din beton armat, prefabricat, izolata hidrofug, avand dimensiunile 2,50 x 1,90 x 2,40 m.

Instalatiile hidraulice din cabina putului cuprind: casca putului, ventil de dezaerisire, manometru, vane si clapeta antiretur.

Zone de protectie sanitara:

- cu regim sever are o suprafata de 20.793mp.

- de protectie hidrogeologica are o suprafata de 317,7ha.

**Instalatie de tratare**

Instalatia de tratare este de tip ODIS FILTERING LTD, formata din 3 containere :

-container filtrare 1: cuprinde 2 rezervoare de oxidare a fierului si 4 filtre rapide sub presiune;

-container filtrare 2: cuprinde 3 decantoare verticale, un rezervor intermediar, 2 pompe Grundfos;

-container bloc tehnologic: cuprinde statie de clorinare cu solutie de hipoclorit de sodiu, instalatie de preparare a aerului comprimat, suflanta,si statie de pompare pentru spalare filtre, compartiment de stocare-preparare si dozare reactivi, instalatie de injectare a permanganatului de potasiu, instalatie de injectare a adjuvantului, pavilion pentru personalul de exploatare;

-instalatii de prelucrare namol: cuprinde un bazin de omogenizare, 2 ingrosatoare de namol, 2 platforme de uscare namol.

*Initial tehnologia prevazuta in proiect prevede ca oxidarea sa se realizeze cu un reactiv prin injectarea in conducta de acces a apei brute a KMnO4. Aceasta substanta intra sub incidenta Legii nr. 300/2002 privind „Regimul juridic al precursorilor folositi la fabricarea ilicita a drogurilor"- conform anexei nr. 1 “permanganatul de potasiu este un precursor care se incadreaza in categoria**I in raport cu gradul de risc si al posibilitatii de a inlocui alte substante in cadrul procesului de fabricare ilicita a drogurilor”. Acest lucru implica necesitatea obtineri unor avize si indeplinirea unor conditii speciale de transport si securitate a locului de depozitare. Din dorinta de a evita orice fel de risc s-a luat decizia modificarii solutiei si adoptarii unui sistem de filtrare duplex, in acest caz oxidarea se face in prezenta unui catalizator, PYROLOX.*

**Instalatii de aductiune si inmagazinare a apei**

Conducta de aductiune spre reteaua de distributie este din PEHD Pn6, Φ75mm ( 710m) si 63 mm (1384m).

Capacitatea rezervorului de inmagazinare este de 400mc.

**Statia de pompare cu convertizor de frecventa**

Echipamentul statiei de pompare se compune din doua pompe (1+1) una activa si una de rezerva, avand caracteristicile: Grup Booster, Qtotal=55mc/h; H=30 m; P=4,0 kW/pompa.

**Cabina personalului de supraveghere**

**Reteaua de distributie a apei potabile**

Distributia apei potabile se realizeaza prin conducte PEHD in lungime totala de 5.936m. Existe 2 traversari de cursuri de apa:

-Parau Baranca - subtraversare cu 1 conducta montata la adancimea 2m fata de cota talvegului paraului;

-Parau Leahu - supratraversare cu 1 conducta, sprijinita pe 2 piloni de beton.

Volum intangibil de apa pentru stingerea incendiilor este de 10mc.

**Canalizare si statie de epurare** care consta in:

**Canalizare**

Apele uzate care rezulta de la consumatori sunt preluate de retelele de canalizare din tuburi PEHD Lt=9278 m.

Pe traseul retelelor de canalizare sunt prevazute 3 statii de pompare ape uzate cu Q=4-6= mc/h, P=2 hw, H=6,25 m.

Exista 1 traversare de curs de apa:

-Parau Leahu - supratraversare

**Statie de epurare :**

Statia de epurare este cu treapta mecanica, biologica, capacitate de 200mc/zi si este situata pe un teren neinundabil.

Evacuarea apelor epurate se face in emisar raul Siret.

***Lucrari proiectate:***

1. ***Alimentarea cu apa potabila***

**A.1. Captarea**

Captarea apei este sursa existenta din localitatea Zvoristea.

**A.2. Conducta de aductiune**

Intrucat sistemul actual de alimentare cu apa functioneaza sub presiune din statia de captare este necesar recostituirea sistemului pentru a functiona in zona de extindere gravitational. Astfel la capatul instalatiei de alimentare cu apa existenta se va amplasa un rezervor tampon de 25 mc si o statie de pompare pentru a se asigura presiunea necesara transportului apei pe aductiunea noua in rezervorul de inmagazinare necesar extinderii retelei de alimentare cu apa.

Aductiunea se va realiza din conducte PEHD, PE 100, PN 10 cu diametru de 110 mm, pe o lungime de 3.773 ml. Pe aductiune este necesara o subtraversare pe drum judetean DJ209A.

Debitele calculate pentru reteaua de extindere sunt:

Qzi med= 1,9 l/s

Qzi maxim =2,48 l/s

Qor maxim = 4,96 l/s.

**A.3. Gospodaria de ape**

- Statia de tratare a apei existenta in gospodaria de apa asigura tratarea necesarului de apa suplimentar aferent extinderii sistemului de alimentare cu apa.

- Noul rezervor va avea o capacitate de 400 mc . Solutia constructiva este cea a unui rezervor suprateran preuzinat din otel galvanizat. Rezervorul se va amplasa la cota cea mai inalta a localitatii Dealu pentru a alimenta gravitational reteaua de extindere a alimentarii cu apa a localitatii Dealu si localitatea Zvoristea.

**A.4. Retea de distributie**

- va fi de tip ramificat, va functiona gravitational, fiind deservita de un rezervor nou de 400 mc care va suplimenta pe cel existent de 400 mc;

- extinderea alimentarii cu apa va fi realizata din tuburi PEHD, PE100, SDR 26 , Pn6, Dn=110 mm, cu lungimea totala de **14.548m;**

- pe traseul de distributie sunt necesari 53 buc;

- pe traseul de distributie sunt necesare 45 buc de hidranti conform normativelor actualizate privind dimensionarea la incendiu;

- pe traseul de distributie sunt necesare:

- 1 subtraversare de drum national DN29A,

- 2 subtraversare de drum judetean DJ291A,

- 1 supratraversare a Paraului Leahu, in vecinatatea drumului national DN29A.

1. ***Canalizare si statie de epurare***

**B.1. Retea de canalizare**

- Canale colectoare – TUB PVC-SN8 - Dn 250 mm pe o lungime de L= 11.860 ml;

- 335 bucati camine menajere – tuburi de beton DN 800mm;

- Conducta de refulare care preia apa uzata din statiile de pompare PEHD, PE100, SDR26, Pn6, De=90 mm in lungime de 841 ml si 5 buc camine (2 buc – camine vane si aerisire beton 150x150 si 3 buc – camine vane si golire beton 150x150);

- Subtraversari : 2 buc pe drum national, 2 buc pe drum judetean;

**B.2. Statii de pompare ape uzate – SPAU**

- 4 statii de pompare a apelor uzate tip prefabricat;

**B.3. Statie de epurare**

Apele uzate menajere colectate prin sistemul de canalizare a localitatilor Zvoristea si Dealu din ultima statia de pompare SP 4 prin conducta de refulare -PEHD Dn 90 mm, ajung in caminul de By-Pass din cadrul statiei de epurare care isi mareste capacitatea cu inca un modul de 150 mc/zi.

Unitatea compacta de epurare mecano-biologica (modul mecano-biologice) are in componenta urmatoarele treptele de epurare:

* Bazin de coagulare cu preaerare
* Bazin de sedimentare primara
* Bazin de denitrificare cu biomasa fixata pe suport mobil
* Bazin de nitrificarecu biomasa fixata pe suport fix 200 m2/m3
* Bazin de nitrificare-mineralizare cu biomasa fixata pe support mobil
* Decantor secundar lamelar

**Debite de apa menajera cumulate**

|  |  |  |  |  |  |  |
| --- | --- | --- | --- | --- | --- | --- |
| Categoria apei | Receptori  autorizati | Volum total evacuat | | | | Obs. |
| Zilnic (mc/zi) | | Q max orar  (mc/h ) | Anual  mii mc |
| Maxim | Mediu |
| Ape uzate | Raul Siret | 344,4 | 317,4 | 18,6 | 111,4 |  |
| tehnologice+menajere |  |  |  |  |  |  |

*Materialele prevăzute în proiectele de extindere trebuie să deţină agremente CE.*

d) *cumularea cu alte proiecte* – nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. Apa potabila din reteaua existenta
2. Energie electrica – va fi asigurata de reteaua electrica din localitate

*Deşeuri:* Principalele categorii de deşeuri care vor rezulta din activitatea de execuţie a proiectului sunt:

1. pulberi ciment de la operaţiile de construcţii şi finisaje;
2. pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

2.1 *utilizarea existentă a terenului*: conform certificatului de urbanism nr.11/11.12.2015, terenul destinat constructiei ce face obiectul prezentei documentatii tehnice este domeniul public al comunei Zvoristea si este situat in intravilanul comunei Zvoristea.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in intravilanul comunei Zvoristea.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 11/11.12.2015, emis de Primaria comunei Zvoristea.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu completarile si modificarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/2017 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- la finalizarea lucrarilor se va intocmi documentatia tehnică pentru revizuirea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,